**BASHKIA POGRADEC**

**KESHILLI BASHKIAK**

Nr Prot \_\_\_\_\_ Pogradec, më \_\_\_\_\_\_\_\_\_\_\_

**Njoftim për konsultim publik**

Mbledhja e rekomandimeve për Tavanet Përgatitore Buxhetore 2026-2028 dhe për Draftin e parë të Projekt Buxhetit Afatmesëm 2026 – 2028.

**Propozuesi i akteve: Kryetari i Bashkisë, z. Ilir Xhakolli.**

1. **Sqarime për projekt-aktin**: Konsultimi publik synon të identifikojë mendimin e komunitetit për shpenzimet e parashikuara në lidhje me programet/shërbimet që ofron bashkia referuar Tavaneve përgatitore buxhetore të parashikuara për 2026-2028, si dhe të marrë rekomandimet e publikut në lidhje me draftin e parë të Programit Buxhetor Afatmesëm 2026-2028 të bashkisë Pogradec.
2. **Kalendari i konsultimit**: *Aktivitetet organizohen sipas kalendarit të konsultimit publik bashkangjitur këtij njoftimi*

***Banorët do të kenë mundësi të konsultojnë dokumentat në lidhje me cështjet për diskutim në link-et e mëposhtëm.***

***Tavanet përgatitore buxhetore 2026-2028***

[***https://bashkiapogradec.gov.al/ngarkime/njoftimet/docs/vend-nr-24-dt-27-03-2025.pdf***](https://bashkiapogradec.gov.al/ngarkime/njoftimet/docs/vend-nr-24-dt-27-03-2025.pdf)

***PBA (drafti i parë) 2026-2028***

[***130620250747--pba-2026-2028-pogradec-.pdf***](https://bashkiapogradec.gov.al/ngarkime/faqeDocs/130620250747--pba-2026-2028-pogradec-.pdf)

**Pjesëmarrës nga ana e Këshillit Bashkiak dhe e Ekzekutivit:**

- Anëtarët e Këshillit Bashkiak,

 -Përfaqësues nga ekzekutivi,

 -Anëtarët e Komisionit të Ekonomisë dhe Financës të Këshillit të Bashkisë Pogradec,

- Kryetarja e Aleancës së Grave Këshilltare

-Koordinatori për Njoftimin dhe Konsultimin Publik,

-Zyra e Financës së Bashkisë

- Grupe interesi nga shtresa vulnerable

- Perfaqesues te Shoqerise civile

**Format e konsultimit :**

* + **Konsultim me takime fizike.**
	+ **Vjelje mendimi nëpërmjet postës dhe postës elektronike.**

|  |  |
| --- | --- |
| Qëllimi i këshillimit publik | Evdientimi i nevojave dhe i mendimit të komunitetit përkundrejt programeve/shërbimeve që ofron bashkia, si dhe marrja e rekomandimeve të publikut ne lidhje me planifikimin dhe shpenzimet e parashikuara në Tavanet Përgatitore Buxhetore 2026-2028 dhe draftin e parë të Programit Buxhetor Afatmesem 2026-2028 të bashkisë Pogradec |
| Përshkrimi i cështjes që trajton projekt-akti | Miratimi i Tavaneve Përgatitore Buxhetore dhe Projekt Buxhetit Afatmesëm është një vendim i rëndësishëm që merret nga Këshilli i Bashkisë, pasi përcakton fondet që do të përdoren për të gjitha shërbimet / funksionet e ushtruara nga Bashkia dhe performancën e tyre. Këshilli i Bashkisë duhet të sigurohet që fondet publike të shkojnë për përmirësimin e shërbimeve që ofrohen nga Bashkia për komunitetin dhe adresojnë nevojat e tyre, brenda kapaciteteve financuese të Bashkisë. Për këtë, Këshilli i Bashkisë do të organizoje këtë konsultim publik për të marrë mendimin dhe sugjerimet e qytetareve:* Për mënyrën se si duhet të shpërndahen fondet përgjatë 2026-2028
* Për nivelin e financimit të parashikuar në Tavanet Përgatitore buxhetore 2026-2028
* Sa dhe si fondet e planifikuara për 2026-2028 shërbejnë për të përmirësuar shërbimet që ofron bashkia
* Për cilat shërbime / funksione, komuniteti mendon se bashkia duhet të shpenzojë më shumë gjatë tre viteve të ardhshme.
 |
| Pyetjet që ngre Këshilli ndaj publikut | Këshilli i Bashkisë është i interesuar të marrë opinionin e komunitetit në lidhje me cështjet si vijon :1. A jeni dakort me mënyrën si janë planifikuar të shpenzohen paratë?
2. Cilat janë nevojat tuaja, për përmbushjen e të cilave duhen përmirësuar shërbimet që ofrohen nga ana e Bashkisë?
3. Cilat janë shërbimet prioritare për të cilat bashkia duhet të shpenzojë më shumë fonde publike gjatë periudhës 2026 – 2028?
4. Për cilin shërbim publik jeni më të kënaqur?

Tjetër |
| Shpjegim të procesit që do ndjekë dhe veprimet qe do të ndërmarrë Këshilli për të shqyrtuar rekomandimet nga publiku deri në marrjen e vendimit | Pas mbledhjes së rekomandimeve, Këshilli i Bashkisë do të ndjekë hapat si vijon:1. Pergatitjen nga ana e Sekretariatit të Këshillit te një Përmbledhje të Rekomandimeve dhe rezultateve të plota të takimit/takimeve që përfshin të gjitha mendimet dhe propozimet që do të vijnë nga komuniteti dhe bërja publike e kësaj Përmbledhje.
2. Dërgimi i Përmbledhjes me Rekomandimet Kryetarit të Bashkisë, Komisionit të Ekonomise dhe Financës… dhe këshilltarëve të KB.
3. Shqyrtimi nga ana e komisionit të ekonomisë dhe finances…(**mbledhja e komisionit është e hapur për publikun sipas datave të parashikuara në kalendar)** të cdo rekomandimi dhe të opinionit të Kryetarit të Bashkisë në lidhje me to;
4. Reflektimi i rekomandimeve të dala nga konsultimi publik në dokumentin përfundimtar të Tavaneve Buxhetore 2026-2028 si dhe në PBA 2026-2028 të rishikuar.
5. Diskutimi dhe miratimi i akteve të mësipërme në **seancën e hapur** të Mbledhjes së Këshillit në perputhje me detyrimin ligjor dhe afatet kohore të përcaktuara në të.
6. **Informimi i komunitetit,** për marrjen në konsideratë të rekomandimeve ose për mosmarrjen në konsideratë dhe arsyet e mosmarrjes në konsideratë të tyre.
7. **Publikimi** i akteve përkatëse në faqen e Këshillit të Bashkisë dhe në rubriken e transparencës së Bashkisë.
8. **Njoftimi** i administratës për aktin/aktet e miratuar.

**Monitorimi** i zbatimit të tij. |
| Ndryshimet kryesore dhe/ose alternativat e mundshme. | Opsionet e mundshme për t’u shqyrtuar nga ana e Këshillit janë:Ndryshime në alokimin e fondeve për programe të caktuara me qëllim përmirësimin e shërbimeve të ofruara nga Bashkia. |
| Kontaktet dhe afatet e dërgimit te komenteve, rekomandimeve, vërejtjeve | Sugjerimet janë të mirëpritura deri më datë 07 Korrik 2025, në adresen e email: jona.bojko@hotmail.com |
| Data e publikimit | *Datë 17 /06/2025* |

**KRYETARE E KB POGRADEC SEKRETARE E KB POGRADEC**

 **Manjola KAMOLLI Jona BOJKO**